cyanic-selkie/wikianc huggingface dataset:
Ղրիմյան կամուրջ
Կամրջի շինարարությունը սկսել է Ռուսաստանի կողմից Ղրիմի բռնակցումից և ռուս-ուկրաինական հարաբերությունների կտրուկ վատացումից հետո։ Մինչև 3,5 տոննա քաշով մեքենաների համար նախատեսված ճանապարհը բացվել է 2018 թվականի մայիսի 16-ին ։ Բեռնատար մեքենաների ուղին նախատեսված է բացել 2018 թվականի հոկտեմբերին ։ Երկաթուղային կամուրջը կառուցման փուլում է և բացումը նախատեսված է 2019 թվականի դեկտեմբերին 23.12.2019-ին մեկնեց առաջին գնացքը Սանկտ Պետերբուրգից Սևաստոպոլ ։
Կաստել Արկուատո
Ժողովրդագրություն
Բնակչության թվաքանակի փոփոխությունները.
Չեռնիշևսկի շրջան
Աշխարհագրություն
Շրջանի տարածքի մակերեսը կազմում է 12770 կմ²։
Ղրիմյան կամուրջ
Նախագծի նախապատմություն
1870 թվականին, Հնդկաստանը Եվրոպային կապող հեռագրային ուղի ստեղծելուց հետո Բրիտանիայի ղեկավարությունը դիտարկում էր Անգլիայից Հնդկաստան երկաթուղային կապ ունենալու տարբերակը, որը պետք է անցներ Ղրիմով և Կերչի նեղուցով, սակայն այդ ժամանակ ծրագրի իրագործումը բավական թանկ արժեր։ Ռուսական կայսրությունում Կերչի նեղուցով կամուրջ կառուցելու նախագիծը քննարկվեց 20-րդ դարի սկզբին ։ 1903 թվականին Նիկոլայ II կայսրը քննարկեց գաղափարը, սակայն պատերազմի պատճառով այն չեղարկեց։
Չեռնիշևսկի շրջան
Բնակչություն
2010 թվականի մարդահամարի արդյունքներով շրջանում բնակվում էր 35871 մարդ։ Բնակչության խտությունը կազմում էր 2,81 մարդ/կմ²։
Կաստել Արկուատո
Արտաքին հղումներ
Կատեգորիա:Իտալիայի բնակավայրեր Կատեգորիա:Էմիլիա Ռոմանիայի քաղաքներ
Ղրիմյան կամուրջ
Նախագծի նախապատմություն
1942-1943 թվականներին գերմանական զորքերը Կերչի նեղուցով կառուցեցին ճոպանուղի, որը մեկ օրվա ընթացքում մինչև 1000 տոննա բեռ էր փոխադրում ։ Գիտակցելով նեղուցի ռազմավարական նշանակությունը Ադոլֆ Հիտլերը հրամայեց կառուցել 5 կիլոմետր երկարությամբ կաուրջ, որը կկարողանար տեղափոխել նաև տեխնիկա ։ Երրորդ Ռեյխի զորքերը սկսեցին կամրջի շինարարական աշխատանքները, սակայն Կարմիր բանակի հարձակման պատճառով այն ավարտին չհասավ։
Ղրիմն ազատագրելուց հետո Խորհրդային միությունը վերականգնեց ճոպանուղին և սկսեց երկաթուղային կամրջի շինարարությունը, որով 1944 թվականի նոյեմբերին փոխադրվեցին առաջին բեռները ։
Կամրջի շինարարության համար օգտագործվեց մինչև 30 մետր երկարության հենասյուներ։ Ընդհանուր երկարություն կազմեց 4,5 կմ, լայնությունը՝ մոտ 3 մետր։ 1945 թվականի փետրվարին սառցի և Ազովի ծովից եկած ծովային քամու պատճառով փլուզվեց 46 հենասյուն ։
1970-ական թվականներին կրկին դրվեց կամուրջ ունենալու խնդիրը, սակայն միջոցների անբավարարության պատճառով այն հետաձգվեց։
2010 թվականին կամրջի կառուցումը քննարկվեց Ուկրաինայի և Ռուսաստանի նախագահների մակարդակով ։ 2013 թվականի դեկտեմբերի 17-ին համատեղ կամուրջ կառուցելու մասին պայմանագիր ստորագրվեց Ռուսաստանի կառավարության և Ուկրաինայի նախարարների կաբինետի միջև, սակայն ռուս-ուկրաինական կոնֆլիկտի պատճառով այն չիրագործվեց ։
Արտաքին հղումներ
Կատեգորիա:Ղրիմի շենքեր և կառույցներ Կատեգորիա:Ռուսաստանի ճանապարհային կամուրջներ Կատեգորիա:Կուբանի պատմություն Կատեգորիա:Կերչի թերակղզի Կատեգորիա:Ռուսաստանի երկաթուղային կամուրջներ
Նեդյալկո Յորդանով
Նեդյալկո Յորդանով (Недялко Асенов Йорданов, ), բուլղարացի բանաստեղծ, դրամատուրգ։ Արժանացել է «Ոսկե Օրփեոս» մրցանակի (1997)։
Կենսագրություն
Առաջին անգամ տպագրվել է 1954 թվականին «Черноморски фронт» (Բուրգաս) պարբերականում։ Ակտիվորեն աշխատակցել է պարբերական մամուլին։ Ռուսական և թուրքական պոեզիայից կատարել է թարգմանություններ։
Թարգմանվել է գերմաներեն, ռուսերեն, լեհերեն, հայերեն և այլ լեզուներով։
Ծանոթագրություններ
Կատեգորիա:Բուլղարացի բանաստեղծներ Կատեգորիա:Բուլղարացի դրամատուրգներ Կատեգորիա:Բուրգաս քաղաքում ծնվածներ Կատեգորիա:Սոֆիայի համալսարանի շրջանավարտներ Կատեգորիա:Բուլղարացի սցենարիստներ Կատեգորիա:Բուլղարացի լրագրողներ
Շառլ լը Բրեն
Շառլ լը Բրեն (Le Brun,, ֆրանսիացի նկարիչ։ Փարիզի Արքայական ակադեմիայի հիմնադիրներից (1648), 1668 թվականից՝ ռեկտոր։
Գործունեություն
1660-ական թվականներին դարձել է «արքայի առաջին գեղանկարիչը», գոբելենների արքայական մանուֆակտուրայի տնօրենը, ղեկավարել Լուվրի և Վերսալի ինտերիերների դեկորատիվ անսամբլների իրագործումը, ստեղծել առաստաղապատկերներ(Վերսալի Հայելազարդ սրահ, 1678-1684 թթ.), գոբելենների, պարտեզային արձանների և կահույքի էսքիզներ։ Լը Բրենի երփնագրերում («Ալեքսանդր Մակեդոնացու պատմությունը», նկարաշար, 1660-1668 թթ., Լուվր, Փարիզ) կլասիցիստական կոմպոզիցիան համադրված է բարոկկոյի դեկորատիվությանը։
Լը Բրենի «Անառակ որդու վերադարձը» ստեղծագործությունը գտնվում է Հայաստանի պետական պատկերասրահում։
Ծանոթագրություններ
Կատեգորիա:Ֆրանսիացի նկարիչներ Կատեգորիա:Ֆրանսիացի բարոկկո ոճի նկարիչներ
Ավազակուհիները
Ավազակուհիները (Bandidas), 2006 թվականի ֆիլմ՝ նկարահանված ԱՄՆ - ի, Ֆրանսիայի և Մեքսիկայի կողմից։ Սցենարի հեղինակը և պրոդյուսերը Լյուկ Բեսոնն է։ Գլխավոր դերերում նկարահանվել են՝ Պենելոպե Կրուսը, Սալմա Խայեկը, Ստիվ Զանը, Սեմ Շեպարդը, Դուայտ Յոկեմը և Իսմաել «Իստ» Կառլոն։
Ֆիլմի պրեմիերան կայացել է 2006 թվականի հունվարի 18-ին Ռուսաստանում, Ֆրանսիայում և Բելգիայում։ ԱՄՆ-ում ֆիլմը դուրս է եկել 2006 թվականի սեպտեմբերի 22- ին, բայց սահմանափակ վարձույթով։ Ֆիլմը ունեցել է 18 միլիոն դոլար եկամուտ։
Ֆիլմի կարգախոսն է՝ «Definitely wanted»:
Սյուժե
Ֆիլմում պատմվում է երկու աղջիկների՝ Մարի Ալվարեսի և Սարե Սանդովալի մասին։ Մարիան աղքատ գեջկուհի էր։ Սառան մեծ կալվածատիրոջ աղջիկ էր, ով նոր էր վերադարձել Եվրոպայից, որտեղ ուսում էր ստացել։ Անսպասելիորեն երկու աղջիկների հայրերի վրա կատարվում է հարձակում ամերիկացի կալվածատեր Թայլեր Ջեքսոնի և նրա մարդկանց կողմից, ովքեր ուզում էին խլել նրանցից կալվածքը. Սառայի հորը սպանում են թունավորումով, իսկ Մարիի հորը ծանր վնասվածք են պատճառում։ Թայլերը փորձում է Սարային սիրաշահել, բայց Սարան փախչում է և որոշում է բանկեր թալանել՝ որոնք պատկանում էին նրա հորը։ Բանկում նա հանդիպում է Մարիյաին ով նույնպես որոշել էր գրավել հենց այդ բանկը։ Աղջիկները կռվում են միմյանց հետ, բայց երբ պատուհանից տեսնում են Թայլերին, միավորվում են։ Վրեժ լուծելու նպատակով նրանք որոշում են գրավել բանկեր, և տալ այդ փողերը թալանված Մեքսիկացիներին, ովքեր կորցրել էին իրենց հողերը։
Նրանք գնում են փորձառու կողոպտչի մոտ՝ ով նրանց պատրաստում է ոչ միայն ֆիզիկապես այլ նաև սովորեցնում է փոխադարձ վստահությունը։
Կվենտինան ընդունում է նրանց գողություններին իր մասնակցությունը, դեռ ավելին աղջիկները ամբողջ ժամանակ պահանջում են նրանից իրենց վրա ուշադրությունը։ Գողություններից մեկը վերջանում է իրենց բռնվելով բայց Մեքսիկացիները ազատում են նրանց։
Ջեքսոնը կայացնում է որոշում, որ իր փողերը ուղարկի ԱՄՆ խաբելով Մեքսիկայի կառավարությանը։ Աղջիկները մտնում են գնացք և բռնում են նրան։ Կվենտինը գնում է հենց այն վագոնը, որտեղ և գտնվում էր իր հարսնացուն և նրանք գնում են միասին։ Մարիան և Սարան որոշում են գնալ և գրավել Եվրոպական բանկերը, քանի որ ինչպես Սարան է ասում «այդ բանկերը շատ ավելի մեծ են»։
Հղումներ
Կատեգորիա:Լյուկ Բեսոնի ֆիլմեր Կատեգորիա:2006 ֆիլմեր Կատեգորիա:Անգլերեն ֆիլմեր Կատեգորիա:20th Century Fox ֆիլմեր Կատեգորիա:Ամերիկյան կինոկատակերգություններ Կատեգորիա:Ֆրանսիական կինոկատակերգություններ Կատեգորիա:Մեքսիկական կինոկատակերգություններ Կատեգորիա:Ֆիլմեր վրեժի մասին Կատեգորիա:2000-ականների կինոկատակերգություններ Կատեգորիա:Ֆրանսիական ֆիլմեր Կատեգորիա:Ամերիկյան ֆիլմեր վրեժի մասին Կատեգորիա:Ամերիկյան էքշն կինոկատակերգություններ Կատեգորիա:Ամերիկյան ֆիլմեր Կատեգորիա:Անգլերեն ֆրանսիական ֆիլմեր Կատեգորիա:EuropaCorp ֆիլմեր Կատեգորիա:Ամերիկյան քրեական կինոկատակերգություններ Կատեգորիա:Ամերիկյան վեստերն ֆիլմեր Կատեգորիա:Ֆրանսիական վեստերն ֆիլմեր Կատեգորիա:Իսպաներեն ֆիլմեր Կատեգորիա:Բադի մուվի Կատեգորիա:Ամերիկյան մարտաֆիլմեր Կատեգորիա:Ամերիկյան բադի մուվի կինոկատակերգություններ
Մակետային սալիկ
Մակետային սալիկ, ունիվերսալ տպատախտակ էլեկտրոնային սարքերի նախատիպերի հավաքման և մոդելավորման համար։ Մակետային սալիկները բաժանվում են երկու տիպի՝ զոդման միջոցով մոնտաժ և առանց դրա։
Էվոլյուցիա
Ռադիոյի առաջին օրերից ռադիոսիրահարները ամրացնում էին մերկ պղնձալարեր կամ տերմինալի շերտեր փայտե տախտակին(հաճախ հացի տախտակներ էին օգտագործում) և էլեկտրոնային բաղադրիչները զոդում՝ նրանց ։
Մակետային սալիկները ժամանակի ընթացքում ենթարկվել են էվոլուցիայի, հիմա դրանք օգտագործում են բոլոր տեսակի էլեկտրոնային սարքերի նախատիպերի համար։ Օրինակ, ԱՄՆ-ը 3,145,483 արտոնագիր է ներկայացրել 1961 թվականին և շնորհվել է 1964 թվականին, ներկայացնում է փայտե ափսե ամրակցված զսպանակներով և այլ հարմարություններով։
Մակետային սալիկները, որոնք օգտագործվում են այսօր, սովորաբար պատրաստում են սպիտակ պլաստիկից և իրենցից ներկայացնում են բաժանված մատրիցներ(առանց զոդման)։ Մշակվել է Պորտուգալիայում EI Instruments Inc.-ում 1971 թվականին Ռոնալդի կողմից ։
Տեսակներ
Կան մի քանի տեսակի մակետային սալիկներ․
Ծանոթագրություններ
Կատեգորիա:Էլեկտրոնիկա
Աննա Կլեման
Աննա Սոֆիա Կլեման (Anna Sofia Kleman, ), շվեդ ապահովագրական գործակալ և ֆեմինիստ, հայտնի է որպես կանանց իրավունքների համար պայքարով և պացիֆիստ։ Հատկապես ակտիվ պայքարել է կանանց ընտրական իրավունքի համար։ Աննան 1911 թվականին մասնակցել է Ստոկհոլմի կանանց սուֆրաժիստական կոնֆերանսին և ներկայացրել Շվեդիան 1915 թվականին Հաագայում կայացած Կանանց միջազգային խաղաղության կոնֆերանսին։ Երբ 1919 թվականին ստեղծվել է Save the Children կազմակերպությունը, նա մտել է այդ կազմակերպության շվեդական բաժնի վարչության կազմի մեջ և ի վերջո դարձել է դրա նախագահը ։
Կենսագրություն
Աննա Սոֆիա Կլեմանը ծնվել է Կարլսկրունայում, 1862 թվականին, Կարլ Կլեմանի (1820-1872) և Յոհաննա Ավգուստա Գրամի (1825-1904) դուստրն է։ Նրա կրտսեր քույրը՝ Էլլեն Կլեմանը (1867-1943), նույնպես ակտիվորեն մասնակցել է կանանց շարժմանը ։
1895 թվականին նա արդեն աշխատում էր Ստոկհոլմի «Տուլե» ապահովագրական ընկերությունում։ 1903 թվականից Կլեմանն անդամակցել է Ուսանողների և աշխատողների ասոցիացիային (շվեդ. Studenter och Arbetare), իսկ 1906-1911 թվականներին մտնել է Կանանց ընտրական իրավունքի ազգային ասոցիացիայի վարչության կազմի մեջ (շվեդ. Landsföreningen för kvinnans politiska rösträtt): Կլեմանը կանանց ընտրական իրավունքների կողմնակից էր, 1911 թվականին եղել Ստոկհոլմի սուֆրաժիստական Կոնգրեսի ակտիվ մասնակիցը։ Նա մասնակցել է նաև 1915 թվականի Հաագայի կանանց Խաղաղության Կոնգրեսին և 1919 թվականին Ցյուրիխում կայացած Խաղաղության և ազատության կանանց միջազգային միության կոնգրեսին ։
Նա, որպես գրող, 1916 թվականից հոդվածներ է հրապարակել՝ ի պաշտպանություն կանանց ընտրական իրավունքի «Rösträtt för kvinnor» մասնագիտացված ամսագրում ։
Կլեմանն ակտիվ մասնակցություն է ունեցել նաև պացիֆիստական շարժմանը՝ ղեկավարելով Խաղաղության և ազատության կանանց միջազգային միության շվեդական բաժինը 1915 թվականից մինչև 1918 թվականը։ 1925 թվականին նա Վաշինգտոնում մասնակցել է Կանանց սուֆրաժիստական ասոցիացիայի կողմից կազմակերպված Կանանց միջազգային խորհրդի համագումարին և այնտեղ տարված քննարկումների մասին պատմել է կանանց շարժմանը նվիրված «Hertha» ամսագրում ։ Աննա Կլեմանը մահացել է 1940 թվականին, Ստոկհոլմում ։
Ծանոթագրություններ
Կատեգորիա:Շվեդ ֆեմինիստներ Կատեգորիա:Կանանց իրավունքների իրավապաշտպաններ Կատեգորիա:Պացիֆիստներ Կատեգորիա:Շվեդ սուֆրաժիստներ
Սուրբ Նիկողայոս եկեղեցի (Սեմիբալկի)
Սուրբ Նիկողայոս եկեղեցի (Церковь Николая Чудотворца), ուղղափառ տաճար Ռուսաստանի Դաշնության Ռոստովի մարզի Ազովի շրջանի Սեմիբալկի գյուղում, Ռոստովի և Նովոչերկասկի թեմի Ազովի գործակալություն։
Հասցեն՝ 346774, ՌԴ, Ռոստովի մարզ, Ազովի շրջան, գյուղ Սեմիբալկի, Սպորտային նրբանցք, 5։
Պատմություն
1861 թվականից գյուղը դարձել է Սեմիբալկովկի վոլոստի կենտրոնը, որի կազմում ընդգրկված էին Պավլովո-Օչակովո բնակավայրը՝ Ստրաշնայա խուտորով և Ստեֆանիդինո-Դար բնակավայրը՝ Լիզետինո գյուղով։
Սուրբ Նիկողայոսի անունով առաջին եկեղեցին փայտե էր՝ քարե հիմքով, կառուցվել է Մարգարիտ Մանուիլովիչ Բլազոյի կողմից ի պատիվ դստեր՝ Մարիայի, 1797 թվականին։ Երբ տաճարը խարխլվեց, 1882 թվականին կոլեգիական ասեսորի այրու՝ Գլաֆիրա Գրիգորևնա Սարանդինակիի գումարով կառուցվեց նոր եկեղեցի։ Հինը քանդվեց և վաճառվեց Գոլովատի խուտորին (այժմ՝ գյուղ Գոլովատովկա) ։
1937 թվականին Սուրբ Նիկողայոս եկեղեցին ավերվեց։
Նոր ծուխը ստեղծվել է 2000 թվականին։ Հանրային միջոցներով ձեռք է բերվել խանութի շենք և վերակահավորվել որպես աղոթատուն։ Կառուցվել են խորանը, զանգակատունը, խաչով գմբեթը, կահավորվել է հացի փուռ ։ Եկեղեցու այսօր գործող շենքը ժամանակավոր է։ Ազովի շրջանի վարչակազմը գյուղին հատկացրել է հողատարածք՝ քարե տաճար կառուցելու համար հենց այն վայրում, որտեղ մինչև 1937 թվականը կանգնած է եղել հին եկեղեցին ։
Հղումներ
Կատեգորիա:Տաճարներ այբբենական կարգով Կատեգորիա:Ռոստովի մարզի եկեղեցիներ
Տրամվայի երկընտրանք
Տրամվայի երկընտրանք, մտային փորձ բարոյագիտության մեջ։ Տրամվայի դիլեմայի ընդհանուր ձևակերպումը հետևյալն է. Երկաթուղային ճանապարհով անցնում է տրամվայը, որի առջևում կա 5 մարդ, որոնք կապված են ռելսերին և անկարող են շարժվել։ Դու կանգնած ես լծակի կողքին և հնարավորություն ունես փոխելու տրամվայի ուղղությունը, որի դեպքում այն կսպանի միայն 1 մարդու, որը նույնպես կապված է և չի կարող շարժվել։ Այս պարագայում դու ունես երկու ընտրություն.
Երկընտրանքի խնդիրն առաջարկել է բրիտանացի փիլիսոփա Ֆիլիպա Ֆութը 1967 թվականին, սակայն այս խնդիրը շատ են վերլուծել նաև ուրիշ փիլիսոփաներ։ Բացի փիլիսոփայությունից՝ տրամվայի երկընտրանքով զբաղվում են նաև կոգնիտիվ գիտությունները։
Նախնական դիլեմա
Ֆիլիպա Ֆութի ձևակերպած երկընտրանքը սկզբում հետևյալն էր.
Խռովարարները ապստամբում են, իշխանությունից պահանջելով իրենց տալ հանցագործին, այլապես նրանք կհարձակվեն հասարակության որոշ հատվածի վրա և կսպանեն նրանց։ Դատավորը, որը պատասխանատու է նշանակված, չգիտի, թե ով է մարդասպանը, հետևաբար կանգնում է ծանր ընտրության առջև։ Նա պետք է մատնի մի անմեղ մարդու՝ որպես մարդասպանի, կամ վտանգի հասարակության ավելի մեծ զանգվածի կյանքը, օրինակ՝ հինգ մարդու, և ոչինչ չձեռնարկի։
Կա նաև մեկ այլ երկընտրանք, որի ժամանակ օդաչուն, չկարողանալով կառավարել ինքնաթիռը, վայրէջք է կատարում։ Եթե նա չփոխի ուղղությունը, ինքնաթիռը վայրէջքի կկատարի մի վայրում, որտեղ ավելի շատ մարդ կտուժի, քան եթե փոխի ուղղությունը։
Ըստ ուտիլիտարիստական մոտեցման` ավելի բարոյական է փոխել տրամվայի ուղղությունը, որի հետևանքով կմահանա միայն մեկ մարդ, և համապատասխանաբար մատնել մի անմեղ մարդու՝ համարելով նրան մարդասպան, փրկելով հինգ մարդու կյանք և փոխել ինքնաթիռի ուղղությունը՝ սպանելով հնարավորինս քիչ մարդկանց։
Գեր մարդու երկընտրանք
Գեր մարդու երկընտրանքը առաջարկել է ամերիկացի փիլիսոփա և մետաֆիզիկ Ջուդիթ Թոմսոնը։ Այս դիլեման առաջարկում է նմանատիպ խնդիր, երբ տրամվայը պատրաստվում է սպանել հինգ մարդու, սակայն այս դեպքում դու կանգնած ես կամրջի վրա և կարող ես փրկել հինգ մարդու կյանքը՝ տրամվայի առջև կամրջից ծանր իր գցելով։ Սակայն մոտակայքում ոչ մի ծանր բան չկա բացի մի շատ գեր մարդուց, ում կարող ես հրել՝ փրկելով հինգ մարդու կյանքը։ Այսպիսով կա երկու ընտրություն.
Շատ մարդիկ, ովքեր առաջին դեպքում պատասխանում են, որ պետք է փոխել տրամվայի ուղղությունը, երկրորդ դեպքում հրաժարվում են ընդունել, որ գեր մարդուն սպանելը ճիշտ է։ Բանն այն է, որ գեր մարդու դեպքում տեղի է ունենում սպանություն՝ մարդու ուղղակի միջամտությամբ, որը բարոյականորեն դժվար է ընդունելը։ Իսկ առաջին դեպքում մեկ մարդու սպանությունը դիտվում է որպես հինգ մարդուն փրկելու կողմնակի ազդեցություն ։
Հարցումը ցույց է տվել, որ կանայք ավելի քիչ են հակված սպանելու գեր մարդուն, քան տղամարդիկ։ Ուտիլիտարիզմի որոշ տեսությունների համաձայն երկու երկընտրանքի միջև տարբերություն չկա, հետևաբար ճիշտ են համարում գեր մարդուն տրամվայի տակ գցելը։ Իսկ ոմանք էլ կարծում են, որ գեր մարդուն սպանելը բարոյական չէ ։
Ոճրագործ գեր մարդու երկընտրանք
Հետևյալ դիլեմայի հանդեպ վերաբերմունքը փոխվում է, քանի որ այդ գեր մարդը ոճրագործ է, և հենց ինքն է հինգ մարդկանց կապել ռելսերին՝ վտանգի ենթարկելով նրանց կյանքը։ Այս դեպքում մարդկանց մեծամասնությունը ոչ միայն արդարացնում է գեր մարդուն հրելը և այն բարոյական համարում, այլ նաև համարում է այդ արարքը պարտադիր։
Փոխպատվաստում
Ջուդիթ Թոմսոնը առաջարկել է ևս մեկ նմանատիպ մտային փորձ, այս անգամ առանց տրամվայի։ Երկընտրանքը հետևյալն է.
Մի շատ փորձառու վիրաբույժ ունի հինգ հիվանդ, որոնցից յուրաքանչյուրը կարիք ունի տարբեր օրգանների, առանց որի նրանք կմահանան։ Սակայն դժբախտաբար փոխպատվաստման համար ոչ մի օրգան չկա հիվանդանոցում։ Այդ ժամանակ մի առողջ երիտասարդ զբոսաշրջիկ գնում է բժշկի մոտ՝ ընդհանուր հետազոտության։ Բժիշկը պարզում է, որ երիտասարդի բոլոր օրգանները համատեղելի են իր հինգ մահամերձ հիվանդների հետ։ Ենթադրենք, որ եթե երիտասարդը անհետանար, ոչ մեկը վիրաբույժին չէր կասկածի։
Արդյո՞ք բարոյական կլինի, եթե վիրաբույժը սպանի երիտասարդին՝ հինգ հիվանդների կյանքը փրկելու նպատակով ։
Բակում քնած մարդ
Ինչպես նախորդ դեպքերում, հիմա էլ հնարավոր է փոխել տրամվայի ուղղությունը, բայց այս անգամ ոչ թե դեպի մեկ մարդը, այլ դեպի մեկ այլ տրամվայ, որի հետ բախման հետևանքով երկու տրամվայներն էլ բլուրից ցած կգլորվեն՝ սպանելով բակում ցանցաճոճի մեջ քնած մարդուն։
Ըստ Ունգերի այս հարցի վերաբերում է ավելի շատ հոգեբանությանը, քան էթիկային։ Ըստ նրա հարցի պատասխանը կախված է նրանից, թե պատասխանողը նախապես գիտի տրամվայի երկընտրանքի առաջին տարբերակը, թե ոչ։ Ունգերը սա պայմանավորում է նրա հետ, որ պատասխանողը չի ցանկանում փոխել իր՝ ի սկզբանե տված պատասխանը, այդ պատճառով եթե արդեն պատասխանել է մի տարբերակին, ապա երկրորդ պատասխանը կլինի սուբյեկտիվ։
Մարդկանց մեծամասնությունը պատասխանում է, որ արդար չի լինի, եթե քնած մարդը մահանա, քանի որ նա ոչ մի ուղղակի կապ չունի ստեղծված իրավիճակի հետ։ Սակայն եթե երկընտրանքը խորապես ուսումնասիրենք, այս և մյուս երկընտրանքների միջև բարոյական տեսանկյունից ոչ մի տարբերություն չկա ։
Տրամվայի երկընտրանքը հոգեբանական տեսանկյունից
Հարցումները ցույց են տվել, որ մարդկանց 90%-ը հակված է սպանելու մեկ մարդուն՝ փրկելով հինգի կյանքը։ Սակայն սա այն դեպքում, երբ բոլոր մարդիկ, ում կյանքը վտանգի տակ է, պատասխանողին անծանոթ մարդիկ են։ Եթե այդ մեկ մարդը պատասխանողին հարազատ մարդ է, ապա պատասխանը փոխվում է, և մարդ պատրաստ է անել ամեն ինչ՝ հարազատին փրկելու։ Բանն այն է, որ երբ հարցը վերաբերում է մարդկանց, ովքեր մեզ հարազատ են, դժվար է լինել սառնասիրտ և դատել օբյեկտիվորեն։
Մագնիսառեզոնանսային տոմոգրաֆիան (ՄՌՏ) (Functional magnetic resonance imaging (fMRI)) ցույց է տվել, որ ավելի հուզական արձագանք ենթադրող դիլեմաները, օրինակ՝ գեր մարդու երկընտրանքը, առաջացնում է ուղեղի գործունեության բարձր ակտիվություն ուղեղի այն մասերում, որոնք կապված են պատասխանողական կոնֆլիկտի հետ։ Մինչդեռ այն դիլեմաների դեպքում, որտեղ հուզականությունը համեմատաբար քիչ է, օրինակ՝ տրամվայի երկընտրանքի առաջին տարբերակը, առաջացնում է ակտիվություն ուղեղի այն մասում, որը կապված է ճանաչողական գործառույթի հետ։
2009 թվականի ուսումնասիրության արդյունքում պարզվեց, որ փիլիսոփաների 68%-ը կփոխեր տրամվայի ուղղությունը, զոհաբերելով մեկ մարդու՝ հանուն հինգի, 8%-ը պատասխանել է, որ չէր փոխի, իսկ 24%-ը փորձել է ուրիշ ելք գտնել, կամ չի կարողացել կողմնորոշվել ։
Ծանոթագրություններ
Կատեգորիա:Բարոյագիտություն Կատեգորիա:Հոգեբանություն Կատեգորիա:Փիլիսոփայություն Կատեգորիա:Մտավոր փորձարկումներ Կատեգորիա:Փիլիսոփայական հասկացություններ Կատեգորիա:Կիրառական էթիկա
Չիտայի շրջան
Չիտայի շրջան (Читинский район), մունիցիպալ շրջան Ռուսաստանի Դաշնության Անդրբայկալյան երկրամասում։
Ստեղծվել է 1937 թվականին։ Վարչական կենտրոնը՝ Չիտա ։
Աշխարհագրություն
Շրջանի տարածքի մակերեսը կազմում է 16220 կմ²։
Բնակչություն
2010 թվականի մարդահամարի արդյունքներով շրջանում բնակվում էր 61203 մարդ։ Բնակչության խտությունը կազմում էր 3,77 մարդ/կմ²։
Արտաքին հղումներ
Կատեգորիա:Անդրբայկալյան երկրամաս Կատեգորիա:Ռուսաստանի շրջաններ ըստ դաշնային սուբյեկտների
Վիլրուա (Սոմի գավառ)
Վիլրուա (Villeroy), համայնք Ֆրանսիայի Պիկարդիա մարզի Սոմ գավառում ։
Բնակչությունը 2006 թվականի դրությամբ կազմում է 219 մարդ, բնակչության խտությունը` 36.38 մարդ/կմ²։ Բնակավայրը զբաղեցնում է 6.02 կմ² տարածք։
Աշխարհագրություն
Գտնվում է Փարիզ քաղաքից 130 կմ հյուսիս, Ամյեն քաղաքից 45 կմ արևմուտք։
Բնակչություն
Բնակչության քանակը ըստ տարիների
Տնտեսություն
2010 թվականին ուներ 147 աշխատունակ (15-64 տարեկան) բնակիչ, որոնցից ակտիվ էին 96-ը, իսկ ոչ ակտիվները` 51։ Ակտիվության ցուցանիշը կազմում է 65,3 %։ 96 աշխատունակ մարդկանցից աշխատել է 93 անձ (54 տղամարդ և 39 կին)։ Գործազուրկ են եղել 3 անձ (2 տղամարդ և 1 կին)։ 51 անաշխատունակներից 13-ը եղել են աշակերտներ կամ ուսանողներ, 23-ը` թոշակառուներ, իսկ 15-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր
Ռոբերտ Քան
Ռոբերտ Քան կամ Բոբ Քան (Robert Elliot Kahn, ), համակարգչային գիտնական և էլեկտրիկ-ճարտարագետ, գյուտարար, ԱՄՆ ճարտարագիտության ազգային ակադեմիայի անդամ (1987), ԱՄՆ գիտությունների ազգային ակադեմիա անդամ (2015)։ Վինտ Սերֆի հետ միասին առաջին անգամ առաջարկել է փոխանցման կառավարման հաղորդակարգը՝ (Transmission Control Protocol, TCP) և այ-փի հասցեները (IP, Internet Protocol Address), որի համար նրանք արժանացել են Թյուրինգի մրցանակի (2004) ։
Ռոբերտ Քանը և Վինտ Սերֆը հայտնի են որպես ինտերնետի հայրեր ։
Կենսագրություն
1960 թվականին Նյու Յորքի քաղաքային քոլեջում էլեկտրատեխնիկի մասնագիտություն ստանալուց հետո, կրթությունը շարունակել է Փրինսթոնի համալսարանում, որտեղ էլ ստացել է մագիստրոսական (1962) և դոկտորական աստիճանները (1964)։ Դոկտորական թեզը պաշտպանել է «Դիսկրետային և մոդուլային ազդանշանների ժամանակ առաջացած թերությունները» թեմայով ։ Դոկտորական կոչումը ստանալուց հետո աշխատել է Բոլտ Բերանեկ և Նյուման ընկերությունում (BBN Technologies)։ 1972 թվականին DARPA -ի շրջանակներում սկսել է համագործակցել Տեղեկատվության մշակման տեխնիկական գործակալության (IPTO - Information Processing Techniques Office ) հետ ։ 1972 թվականի աշնանը Ռոբերտ Քանը Համակարգչային հաղորդակցության միջազգային խորհրդաժողովում 20 տարբեր համակարգիչներ միացնելով ցուցադրել է ARPANET (Advanced Research Projects Agency Network) համակարգչային ցանցը։ Ինչն էլ դառնալու էր «ջրբաժան իրադարձություն, որը ստիպեց մարդկանց հանկարծ գիտակցել, որ փաթեթային անցումը (packet switching) իրական տեխնոլոգիա է», և տեխնոլոգիական մեծ հեղաշրջման և ինտերնետի սկիզբ ։
Ռոբերտ Քանն այնուհետև օգնել է զարգացրել տարբեր համակարգիչները միացնելու TCP/IP հաղորդակարգը։ Տեղեկատվության մշակման տեխնոլոգիական գրասենյակի (IPTO Information Processing Techniques Office) տնօրեն դառնալուց հետո նա սկսել է Միացյալ Նահանգների կառավարության ռազմավարական նախաձեռնություն՝ համակարգչային հետազոտությունների և զարգացման միլիարդ դոլար ֆինանսավորում ունեցող՝ ԱՄՆ-ի դաշնային կառավարության կողմից երբևէ իրականացված համակարգչային հետազոտությունների և զարգացման ամենամեծ ծրագիրը։
DARPA-ում տասներեք տարի աշխատելուց հետո, Ռոբերտ Քանը 1986 թվականին հիմնադրել է Ազգային հետազոտական ​​նախաձեռնությունների գործակալությունը (CNRI - Corporation for National Research Initiatives), իսկ 2015 թվականից ստանձնել է գլխավոր գործադիր տնօրենի պաշտոնը ։
Համացանց
SATNET (Atlantic Packet Satellite Network) արբանյակային փաթեթային ցանցի նախագծի վրա աշխատելիս Ռոբերտ Քանն առաջին անգամ առաջ քաշեց ARPANET-ում օգտագործվող նախկին NCP (Network Control Program) ցանցային հաղորդակարգը TCP հաղորդակարգով փոխարինելու գաղափարը։ TCP- ն մեծ դերակատարում է ունեցել բաց ճարտարապետության ցանցերի հիմքի ձևավորման գործում, ինչը հնարավորություն է ստեղծել, որ աշխարհի համակարգիչներն ու ցանցերը տվյալներով փոխանակվեն միմյանց հետ, անկախ նրանից, թե յուրաքանչյուր ցանցի համակարգիչ ինչ սարքավորում կամ ծրագրային ապահովում է գործածում։ Այս նպատակին հասնելու համար նախագծվեց TCP, որն օժտված լիներ հետևյալ առանձնահատկություններով. 1973 թվականի գարնանը Ռոբերտ Քանի հետ սկսել է համագործակցել Վինտ Սերֆը, և նրանք միասին ավարտել են TCP-ի սկզբնական տարբերակը։ Հետագայում պրոտոկոլը բաժանեցին երկու առանձին մասերի՝ TCP (Transmission Control Protocol) և IP (Internet Protocol Address), որն էլ հանդիսանում է ժամանակակից ինտերնետի հիմքի մի մասը ։
1992 թվականին Ռոբերտ Քանը և Վինտ Սերֆը հիմնադրեցին Ինտերնետային ընկերություն կազմակերպությունը։
Պատվավոր աստիճաններ
Ռոբերտ Քանը ստացել է Փրինսթոնի համալսարանի, Պավիայի համալսարանի, Ցյուրիխի տեխնիկական բարձրագույն դպրոցի, Մերիլենդի համալսարանի, Ջորջ Մեյսոնի համալսարանի, Կենտրոնական Ֆլորիդայի համալսարանի և Պիզայի համալսարանների պատվավոր աստիճաններ, ինչպես նաև Լոնդոնի համալսարանական քոլեջի պատվավոր կրթաթոշակ։
2012 թվականին նա նաև ճանաչվել է Սանկտ Պետերբուրգի տեղեկատվական տեխնոլոգիաների, մեխանիկայի և օպտիկայի ազգային հետազոտական համալսարանի «Բարձրագույն կրթության դաշնային պետական ինստիտուտի» (ITMO: Information Technologies, Mechanics and Optics) պատվավոր բժիշկ ։
Արտաքին հղումներ
Կատեգորիա:Ամերիկացի գիտնականներ Կատեգորիա:Հրեաներ Կատեգորիա:Փրինսթոնի համալսարանի շրջանավարտներ Կատեգորիա:Թյուրինգի մրցանակակիրներ Կատեգորիա:Ազատության նախագահական մեդալով պարգևատրվածներ Կատեգորիա:ԱՄՆ-ի գիտությունների ազգային ակադեմիայի անդամներ Կատեգորիա:Ամերիկացի ծրագրավորողներ Կատեգորիա:ԱՄՆ-ի ինֆորմատիկայի ոլորտի գիտնականներ Կատեգորիա:Ամերիկայի արվեստների և գիտությունների ակադեմիայի անդամներ Կատեգորիա:Ամերիկացի մաթեմատիկոսներ Կատեգորիա:Ամերիկացի ճարտարագետներ Կատեգորիա:Ամերիկացի գյուտարարներ Կատեգորիա:Աստվածաբանական գիտությունների դոկտորներ
Թուխենբախ
Թուխենբախ (Tuchenbach), համայնք Գերմանիայի Դաշնային Հանրապետության հարավ-արևելքում՝ Բավարիայի երկրամասի (Վերին Բավարիա) Ֆյուրտի շրջանում։ Ըստ 2010 թվականի մարդահամարի տվյալների, համայնքի բնակչությունը կազմում է 1299 մարդ։
Համայնքը զբաղեցնում է 6,50 կմ² տարածք։ Փոստային ինդեքսը՝ 90587։ Համայնքի բնակչության լեզուն համարվում է գերմաներենը։
Նա գեղեցկուհի էր
Նա գեղեցկուհի էր (հանգըլ՝ 그녀는 예뻤다, ԿՆՌ՝ Geunyeoneun Yeppeodda), 2015 թվականի հարավկորեական դորամա (հեռուստասերիալ)։ Գլխավոր դերերը մարմնավորել են Հվանգ Ջունգ Ըմը, Փակ Սո Ջունը, Գո Ջուն Հին և Չոի Սիվոնը         ։ Հեռարձակվել է MBC հեռուստաընկերության եթերում, 2015 թվականի սեպտեմբերի 16-ից նոյեմբերի 11-ը, չորեքշաբթի և հինգշաբթի օրերին     ։
Հեռուստասերիալը միավորել է Հվանգ Ջունգ Ըմին և Փակ Սո Ջունին, որոնք նախկինում միասին խաղացել էին «Սպանիր ինձ, բուժիր ինձ» հեռուստասերիալում, և Հվանգ Ջունգ Ըմին և Գո Ջուն Հիին, որոնք դերակատարել էին «Կարող ես լսել իմ սրտին» դորամայում ։
Սյուժե
Մանուկ ժամանակ Կիմ Հե Ջինը աներևակայելի գեղեցկիկ և նուրբ աղջնակ էր։ Ծնողները նյութապես ապահովված էին և Հե Ջինի կյանքը անհոգ էր և երջանիկ։ Բայց դեռահասական տարիքում նրա արտաքին տեսքը կտրուկ փոխվում է, դրան էլ գումարած՝ բարեկեցիկ ընտանիքը սկսում է կարիքներ ունենալ։ Ուսումն ավարտելուց հետո Հե Ջինը ապաստանում է ընկերուհուն, և նա ստիպված պետք էր կողմնակի եկամուտ ունենար։
Դերերակատարներ
Այն բանից հետո, երբ հոր հրատարակչական ընկերությունը փակվեց, իսկ նա անձամբ ժառանգեց հոր արտաքին տգեղության գենը, հաջողությունը վերջնականապես երես թեքեց նրա ընտանիքից։
Աշխատանքի փնտրտուքի ժամանակ նա կրկին հանդիպում է մանկության նախկին ընկերոջը և առաջին սիրուն՝ Ջի Սոն Ջունին, որը շուտով դառնում է նրա ղեկավարը և լավագույն ընկերուհու ընկերը։ Արդյունքում նրա լարված կյանքը գլխիվայր շուռ է գալիս։
Մանուկ ժամանակ լինելով ճարպոտ, թմբլիկ երեխա, նա կարողացել է անճանաչելիորեն փոխվել։ Նոր ձեռք բերված գրավիչ տեսքը և արտասահմանում ստացած կրթությունը նրան թույլ են տվել հասնելու աննախադեպ հաջողության ինչպես կարիերայում, այնպես էլ կանանց շրջանում։
Կյանքը խաղ է, ուրեմն անցկացրու այն պոզիտիվ։ Կարծես այսպիսի կարգախոս ունի շրջապատողների համար մի քիչ խենթ երևացող խմբագիր Կիմը։
Նա իր գործի պրոֆեսիոնալ է, հստակ գիտի, թե ինչպես կարելի է իրավիճակն ուղղել իր օգտին։ Մարդկանց հետ շփվելիս միշտ պարզ է և երբեք չի թողնում, որ զգացմունքները գերիշխող դառնան։
Շնորհիվ իր գրավիչ տեսքի, ոճի բացառիկ զգացման և նրբության՝ նա պարբերաբար դառնում է շրջապատող տղամարդկանց ուշադրության օբյեկտը։ Կյանքում հեշտ է արտահայտում զգացմունքները և փորձում է խուսափել դժվարին իրավիճակներում հայտնվելուց։
Ծնողների հանկարծակի ամուսնալուծությունից հետո նա չի ցանկանում է ապրել հոր և խորթ մոր հետ, և առաջարկում է ապրել ընկերուհու հետ։ Սոնջ Ջունի նկատմամբ բռնկված զգացմունքները սպառնում են ոչնչացնել ընկերուհու հետ հարաբերությունները։
Վարկանիշ
Նշում. - Ամենացածր դիտողականությամբ դրվագ; - Ամենաբարձր դիտողականությամբ դրվագ։
Արտաքին հղումներ
Կատեգորիա:Հարավկորեական հեռուստասերիալներ Կատեգորիա:2015 հեռուստասերիալներ Կատեգորիա:Կորեերեն հեռուստասերիալներ
Մոնտանյա (այլ կիրառումներ)
Մոնտանյա, կարող է վերաբերել՝
Մոնտգոմերի շրջան (այլ կիրառումներ)
Մոնտգոմերի շրջան, կարող է վերաբերել՝
Սեն Վեզ
Սեն Վեզ (Saint-Vaize), համայնք Ֆրանսիայում՝ Պուատու-Շարանտ երկրամասի Ծովափնյա Շարանտի գավառի Սենտի շրջանում։ Մտնում է Սենտ Հյուսիս կանտոնի կազմի մեջ։
Համայնքի INSEE կոդ՝ 17412։
Բնակչություն
Համայնքի բնակչությունը 2010 թվականին կազմում էր 562 մարդ։
Արտաքին հղումներ
Կատեգորիա:Ֆրանսիայի համայնքներ
Արապիրակա
Արապիրակա (Arapiraca), համայնք Բրազիլիայում՝ Ալագոաս նահանգի կազմում։ Գտնվում է Ալագոաս նահանգի գյուղատնտեսական շրջանում։ Մտնում է Արապիրակայի գավառի կազմի մեջ։ Բնակչությունը կազմում է 202 390 մարդ՝ 2006 թվականի տվյալներով։ Գրավում է 351 կմ² տարածք։ Բնակչության խտությունը՝ 576,6 մարդ/կմ²։
Քաղաքի հովանավորն է համարվում Աստվածամայր դու-Բոն-Կոնսելյուն։
Պատմություն
Տեղանքի կլիման կիսաանապատային է։
Վիճակագրություն
Կատեգորիա:Բրազիլիայի բնակավայրեր Կատեգորիա:Ալագոաս նահանգի բնակավայրեր Կատեգորիա:1924 թվականին հիմնադրված բնակավայրեր
Տերմիա
Ծանոթագրություններ
Կատեգորիա:Կիպրոսի գյուղեր
Հրեշտակների համերգ (կտավ)
Հրեշտակների համերգ (Concierto de ángeles), իսպանացի նկարիչ Էլ Գրեկոյի 1608 թվականին ստեղծած կտավը։ Գտնվում է Աթենքի ազգային պատկերասրահում ։
Նկարագրություն
Էլ Գրեկոն կտավը ստեղծել է Տոլեդոյում գտնվելու վերջին տարիներին՝ «Ավետում» կտավների շարքում Տավերա հիվանդանոցի համար։ Աշխատանքը դիտվում է ոչ թե որպես ինքնուրույն գործ, այլ մեծ կտավի ներքևի հատված։ Կտավում պատկերված է երկնային հրեշտակների երգչախումբ, որոնց մի մասը մեջքով են պատկերված դիտողին, ինչը համարվում է բարոկկոյի և մաներիզմի ռեսուրս։
Կտավն ունի 112 սմ բարձրություն, 205 սմ լայնություն, նյութը՝ կտավ յուղաներկ։
Ծանոթագրություններ
Կատեգորիա:Էլ Գրեկոյի նկարներ Կատեգորիա:1608 նկարներ Կատեգորիա:Հրեշտակներն արվեստում
Հովհան Գոնտացի
Հովհան Գոնտացի կամ Ջոն Գոնտացի (Հովհան Պլանտագենետ, Լանքասթերի առաջին դուքս, Աքվիտանիայի առաջին դուքս, John of Gaunt, 1st Duke of Lancaster, 1st Duke of Aquitaine, ), անգլիացի ազնվական, ռազմական և քաղաքական գործիչ, Էդուարդ III-ի ողջ մնացած հինգ որդիներից երրորդը, Անգլիան շուրջ 300 տարի ղեկավարած Պլանտագենետ արքայատոհմի ներկայացուցիչ։ Նա ստացել է «Գոնտացի» մականունը՝ Գենտում ծնված լինելու պատճառով։
Նա Էդուարդ III-ի և Հինոտի կոմս Վիլհելմի դուստր Ֆիլիպա Հինոտի ողջ մնացած որդիներից երրորդն է։ Եղել է Հենրի IV-ի հայրը ։
Հովհան Գոնտացին Սև իշխանի կրտսեր եղբայրն էր։ Նա մեծ ազդեցություն ուներ անգլիական արքունիքի վրա իր զարմիկի` Ռիչարդ Երկրորդի մանկության տարիների ընթացքում, ինչպես նաև հետագա քաղաքական պայքարի տարիներին։ Բայց նա երբեք չի համարվել արքայի մրցակիցը։
Հովհան Գոնտացու օրինական արական ժառանգները Լանքասթերներն էին։ Դրանց ներկայացուցիչներ էին արքաներ Հենրի IV, Հենրի V, և Հենրի VI արքաները։ Նրա մյուս օրինական ժառանգներն էին. առաջին կնոջից` Բլանշից` դուստրեր Ֆիլիպա Պորտուգալացին և Էլիզաբեթ Լանքասթերը, երկրորդ կնոջից` Կոստանսայից, նրա դուստրը Կատերինե Կաստիլիացին։
Հովհան Գոնտացին ունեցել է արտամուսնական հինգ զավակներ։ Դրանցից մեկն իր պատանեկության տարիներին իր մոր շքախմբի անդամներից մեկից, իսկ չորսը` Կատերինե Սվինվորթից, ով եղել է Գոնտացու երկար տարիների տիկինը և երրորդ կինը։ Այդ զավակները կրում էին Բոֆորթ ազգանունը` դքսի նախկին ֆրանսիական տիրույթի անվանումից։ Այդ զավակները` երեք որդիները և նրանց քույրը օրինականացվել են արքայական և Հռոմի պապի վճիռներով, այն բանից հետո, երբ Հովհան Գոնտացին և Կատերինեն 1396 թվականին ամուսնացել են։ Նրանց կիսեղբայր Հենրի IV-ը հետագայում պայման է դրել, որ նրանք չպետք է հավակնեն գահին։ Այդ ամուսնության ժառանգորդներից էին Վինչեսթերի եպիսկոպոս (և հետագայում Կարդինալ) Հենրի Բոֆորթը, Վեստմորլանդի կոմսուհի Ժաննա Բոֆորթը` Էդուարդ IV-ի և Ռիչարդ III-ի տատը, և Սոմորսեթի առաջին կոմս Հովհան Բոֆորտ,, արքա Հենրի VII-ի և Շոտլանդիայի թագուհի Ժաննա Բոֆորթը։ Վերջինից սերվել են 1437 թվականից հետո Շոտլանդիայի բոլոր միապետերը և 1603 թվականից մինչև այսօր Անգլիայի, Մեծ Բրիտանիայի և Իռլանդիայի, ինչպես նաև` Միացյալ Թագավորության միապետերը։
Հովհան Լանքասթերի ավագ որդին և ժառանգորդը` Հերեֆորդի դուքս Հենրին 1398 թվականին տաս տարով աքսորված է եղել արքա Ռիչարդ III-ի կողմից, որպես Հերեֆորդի և Նորֆոլքի դուքս Թոմաս դը Մոուբրեյի միջև վեճի լուծում ։
Երբ 1399 թվականին Հովհան Գոնտացին մահացել է, նրա տիրույթները և տիտղոսները խլվել են, որովհետև Ռիչարդ II-ը Հերեֆորդի դուքսին անվանել էր դավաճան և ցմահ աքսորել էր ։
Հենրի Բոլինգբրոքը վերադարձել է աքսորից վերականգնելու իր ժառանգությունը և գահընկեց անելու Ռիչարդին։ Հենրի Բոլինգբրոքը հետագայում իշխել է արքա Հենրի IV Անգլիացի (1399-1413) անունով։ Նա Հովհան Գոնտացու առաջին ժառանգն էր, ով բազմել էր Անգլիայի գահին։
Մի քանի հողային շռայլ նվիրատվությունների շնորհիվ, Հովհանը ոչ միայն այդ ժամանակվա ամենահարուստ մարդն էր, այլ նաև երբևէ ապրած ամենահարուստ մարդկանցից է։ Ինֆլյացիայի հաշվարկով նա բոլոր ժամանակների 16-րդ ամենահարուստ մարդն է ։
Ծանոթագրություններ
Կատեգորիա:Պլանտագենետների հարստություն Կատեգորիա:Անգլիայի քաղաքական գործիչներ Կատեգորիա:Կեղծանուններ Կատեգորիա:Կապիչի շքանշանի ասպետներ
Պետրովսկ-Զաբայկալսկի շրջան
Ստեղծվել է 1926 թվականին։ Վարչական կենտրոնը՝ Պետրոզավոդսկ-Զաբայկալսկի ։
Աշխարհագրություն
Շրջանի տարածքի մակերեսը կազմում է 9110 կմ²։
Բնակչություն
2010 թվականի մարդահամարի արդյունքներով շրջանում բնակվում էր 39555 մարդ։ Բնակչության խտությունը կազմում էր 4,34 մարդ/կմ²։
Արտաքին հղումներ
Կատեգորիա:Անդրբայկալյան երկրամաս Կատեգորիա:Ռուսաստանի շրջաններ ըստ դաշնային սուբյեկտների
Սուրբ Նիկողայոս եկեղեցի (Ստուդենցի, Մոսկվա)
Նիկողայոս սրբազանի եկեղեցի Ստուդենցիում (Храм Святителя Николая на Студенце), ուղղափառ միահավատ եկեղեցի, պատկանում է Ռուս ուղղափառ եկեղեցու Մոսկվայի քաղաքային թեմի Պոկրովսկու գործակալությանը։ Գտնվում է Մոսկվայում Տագանսկայա փողոցի 20 ա հասցեում, համարվում է ճարտարապետական հուշարձան ։
Պատմություն
«Ստուդենցի» անվանումը հավանաբար ստացել է եկեղեցու մոտով դեպի Սպիտակ ծով անցնող ճանապարհից, որը հասարակ ժողովրդի մեջ կոչվում էր «ստուդենեց»։ Հիմնադրման ստույգ տարեթիվը հայտնի չէ, սակայն վավերագրական աղբյուրներում նշվում է 1672 թվականի փայտե եկեղեցի։ Քարե եկեղեցու շինարարությունը սկսվել է 1699 թվականին, իսկ ավարտը թվագրվում է 1702 թվականով, որը սակայն որոշ աղբյուրների կողմից կասկածի տակ է առնվում։ 1718 թվականին  առաջին անգամ հիշատակվում է Աստվածամոր Կազանյան սրբապատկերի գլխավոր զոհասեղանը։
Եկեղեցին փակվեց 1930-ականների սկզբին, զանգակատունը պայթեցվեց, շինությունը զգալի ձևափոխվեց։ Եկեղեցու ավերումը շարունակվեց մինչև 1937 թվականը, շինության երկրորդ հարկում տեղակայվեց «Կարդոլենտա» ֆաբրիկայի հանրակացարանը։ 1965 թվականին եկեղեցին քանդելու ևս մեկ փորձ արվեց, դրա տեղում բնակելի շենք կառուցելու նպատակով, սակայն  հասարակության բողոքի շնորհիվ քանդումը դադարեցվեց։ 1966 թվականին շենքի մնացորդների ուսումնասիրությունից հետո, որոշվեց այն վերակառուցել, որը շարունակվեց մինչև 1969 թվականը, չնայած շենքում մինչև 1983 թվականը շինարարական աշխատանքները ընթանում էին։
Եկեղեցին հավատացյալներին է վերադարձվել 1992 թվականին, առաջին ժամերգությունը իրականացվել է 1994 թվականին, իսկ դրանք կանոնավոր կերպով սկսեցին անցկացվել 1996 թվականից։ Եկեղեցական ծառայությունները իրականացվում էին հնադավանության ծիսակարգով։ 1994 թվականից եկեղեցու վանահայրն է Պյոտրը (Վասիլև)։
Գրականություն
Կատեգորիա:Մոսկվայի ուղղափառ տաճարներ Կատեգորիա:1702 հիմնադրումներ
Էնդոսկոպիա
Էնդոսկոպիա, որոշ ներքին օրգանների ուսումնասիրման մեթոդ, որը կատարվում է էնդոսկոպի միջոցով։ Էնդոսկոպիայի ժամանակ էնդոսկոպը տեղադրվում է խոռոչի մեջ ինչպես բնական մուտքերի (օրինակ՝ բերանի և կերակրափողի միջոցով անցնում են դեպի ստամոքս, կոկորդի միջոցով՝ դեպի թոքեր և բրոնխներ, միզուկի միջոցով՝ դեպի միզապարկ), այնպես էլ սրսկման և վիրահատական մուտքի ստեղծման ճանապարհներով (լապարասկոպիա և այլն) ։
Էնդոսկոպիայի պատմությունը
Էնդոսկոպիան իր զարգացման ընթացքում անցել է մի քանի փուլ, որոնք բնութագրվում են օպտիկական գործիքների բարելավմամբ, ախտորոշման և բուժման նոր մեթոդների առաջացմամբ։
Էնդոսկոպիայի օգտագործման առաջին փորձերը կատարվել են դեռևս 18-րդ դարի վերջում, սակայն դրանք վտանգավոր և անիրատեսական էին։ Միայն 1806 թվականին, Ֆիլիպ Բոզինին (Ph.Bozzini), որ այժմ համարվում է էնդոսկոպի գյուտարարը, մշակել է ուղիղ աղիքի և արգանդի խոռոչի ուսումնասիրման սարք։ Սարքն իրենից ներկայացնում էր կոշտ խողովակ՝ ոսպնյակների և հայելիների համակարգով, իսկ լույսի աղբյուրը մոմն էր։ Այս սարքը երբևէ չի օգտագործվել մարդկային օրգանիզմի ուսումնասիրությունների նպատակով, քանի որ հեղինակը պատժվել է Վիեննայի բժշկական ֆակուլտետի կողմից հետաքրքրասիրության համար։
Հետագայում էնդոսկոպներում մոմը փոխարինվեց սպիրտայրոցով, իսկ կոշտ խողովակի փոխարեն սկսեցին օգտագործել ճկուն ուղղորդիչ։ Այս փուլում հիմնական բարդությունները եղել են սպիրտայրոցից առաջացող այրվածքները, որոնցից բժիշկները մասամբ ազատվեցին մանր էլեկտրոլամպերի հայտնաբերումից հետո, որոնք ամրացվում էին խոռոչի մեջ ներմուծվող սարքի ծայրին։
Դեպի փակ խոռոչներ, որոնք չունեն բնական կապ արտաքին միջավայրի հետ, սարքը դեպի խոռոչ անցկացվում է հատուկ ստեղծված բացվածքի միջոցով ։ Այնուամենայնիվ, մինչև օպտիկամանրաթելային համակարգերի կիրառումը էնդոսկոպիկ ախտորոշումը լայն տարածում չուներ։
Էնդոսկոպիկ մեթոդների կիրառումը բժշկության մեջ
Ներկայումս էնդոսկոպիկ հետազոտական մեթոդները օգտագործվում են ինչպես ախտորոշման, այնպես էլ տարբեր հիվանդությունների բուժման համար ։ Ժամանակակից էնդոսկոպիան հատուկ դեր է խաղում բազմաթիվ հիվանդությունների վաղ փուլերի ճանաչման գործում, մասնավորապես` տարբեր օրգանների (ստամոքս, միզապարկ, թոքեր) օնկոլոգիական հիվանդություններ (քաղցկեղ) ։ Էնդոսկոպիան համարվում է առաջին գծի հետազոտական մեթոդ կլման ակտի խանգարումների դեպքում ։
Հաճախ էնդոսկոպիան համակցվում է նպատակաուղղված բիոպսիայի, բուժական միջոցների ներմուծման և զոնդավորման հետ։
Ռիսկի գործոններ
Հիմնական ռիսկի գործոններն են վարակները, սեդատիվների գերդոզավորումը, թափածակումը (պերֆորացիա), ինչպես նաև ստամոքսի կամ կերակրափողի լորձաթաղանթի վնասումն ու արյունահոսությունը ։ Թափածակումը պահանջում է վիրահատական բուժում, իսկ մնացած դեպքերում հաճախ դեղամիջոցներով բուժումը բավարար է։ Արյունահոսություն հնարավոր է նաև բիոպսիայի կամ պոլիպի հեռացման դեպքում։ Նմանատիպ փոքր արյունահոսությունները հիմնականում դադարում են ինքնուրույն, իսկ անհրաժեշտության դեպքում կարելի է հսկել կաթետերիզացիայի միջոցով։
Էնդոսկոպիկ վիրաբուժություն
Էնդոսկոպիկ սարքավորումների և մանրադիտակային գործիքների զարգացումը բերեց վիրաբուժական նոր տեխնիկայի՝ էնդոսկոպիկ վիրաբուժության առաջացմանը։ Հատուկ մանիպուլյատոր գործիքներն էնդոսկոպի և ճկուն ֆիբրոապարատների միջոցով տեղադրվում են որովայնի կամ առանձին օրգանների խոռոչի մեջ, և վիրաբույժը, մոնիտորի վրա հսկելով կատարվող պրոցեսը, իրականացնում է վիրահատական միջամտությունը։
Ծանոթագրություններ
Կատեգորիա:Հետազոտություն Կատեգորիա:Բժշկական ախտորոշում Կատեգորիա:Վիրաբուժություն
Բեթհովեն 5
«Բեթհովեն 5» (Beethoven's 5th), 2003 թվականի կատակերգություն ։ Սարա Նյուտոնի դերը կատարել է Չեյզ Դեյվը, մնացած սերիաներում խաղացել է Միխաելա Գալոն։ Սա Բեթհովենի մասին ֆիլմերի շարքի վերջին մասն է։
Սյուժե
Սարան Բեթհովենի հետ ուղևորվում է իր հորեղբայր Ֆրեդի մոտ, և նրանք չեն պատկերացնում, թե ինչ արկածներ են նրանց սպասվում։ Արձակուրդներն անցնում են լավ, բայց անհանգիստ շունը գտավ գանձի բանալին, որի մասին պատմում են լեգենդներ։ Սկսվում է իրական ոսկու տենդ։ Տեղացիները սկսում են ման գալ ոսկին և ընկերանալ Բեթհովենի հետ։ Սակայն ինչպես պարզվեց, գանձ գտնելը խնդրի միայն մի մասն է. չէ որ փնտրողներին սպասվում է հանդիպում գանձարանը պաշտպանող ուրվականների հետ։
Արտաքին հղումներ
Կատեգորիա:2003 ֆիլմեր Կատեգորիա:Ֆիլմեր շների մասին Կատեգորիա:Ֆիլմեր կենդանիների մասին Կատեգորիա:2000-ականների կինոկատակերգություններ Կատեգորիա:Անգլերեն ֆիլմեր Կատեգորիա:Ամերիկյան կատակերգություն Կատեգորիա:Ամերիկյան ընտանեկան ֆիլմեր Կատեգորիա:Universal Pictures ֆիլմեր Կատեգորիա:Ամերիկյան ֆիլմեր Կատեգորիա:Ամերիկյան կինոկատակերգություններ
Բելեն (Ալագոաս)
Բելեն (Belém), համայնք Բրազիլիայում՝ Ալագոաս նահանգի կազմում։ Գտնվում է Ալագոաս նահանգի գյուղատնտեսական շրջանում։ Մտնում է Պալմեյրա դուզ Ինդիուսի գավառի կազմի մեջ։ Բնակչությունը կազմում է 5919 մարդ։ Գրավում է 48,45 կմ2 տարածք։
Պատմություն
Քաղաքը հիմնադրվել է 1962 թվականի օգոստոսի 24-ին։
Արտաքին հղումներ
Կատեգորիա:Բրազիլիայի բնակավայրեր Կատեգորիա:Ալագոաս նահանգի բնակավայրեր
Մալգոբեկ
Մալգոբեկը (МагӀалбике, Малхабек ) — Ռուսաստանի Դաշնության Ինգուշիայի քաղաքներից է։ Մալգոբեկի մունիցիպալ շրջանի վարչական կենտրոնն է, սակայն շրջանի կազմի մեջ չի մտնում։ Հանրապետական ​​նշանակություն ունեցող քաղաք է և ունի ինքնուրույն կառավարման համակարգ։
Անվան ծագումնաբանություն
Ըստ վարկածների, «Մալգոբեկ» տեղանունը առաջացել է Տերսկի լեռնաշղթայի արևմտյան մասում բնակվող քաբարդյան ժողովուրդների Կաբարդա-չերքեզերեն լեզվից։ Мэлгъэбэг ստուգաբանության համաձայն, мэл բառը թարգմանվում է «ոչխար», իսկ բառի  շարունակությունը թարգմանվում է «ուռած» (թույնից կամ թունավոր բույսից ուռած իմաստով) ։ Ըստ մեկ այլ վարկածի՝ քաղաքի անվանումը գալիս է Մագիալ-Բեկ բնավայրի (ճահիճ անտառի մեջ, անտառ դաշտերի մեջ և այլն) անունից, որի տեղում, ենթադրաբար, հայտնվել է քաղաքը։ Ինգուշերեն լեզվից այս տեղանունը թարգմանվում է որպես «Բանակի գերագույն հրամանատար»՝ ի պատիվ է այդ հողերի նախկին սեփականատիրոջ։
Աշխարհագրություն
Քաղաքը տեղակայված է Ալխանխուրտի հովտում՝ Տերսկի լեռնաշղթայի հարավային լանջին, հանրապետության մայրաքաղաք Մագասից 40 կմ (ուղիղ գծով) հեռավորությամբ։ Մալգոբեկը տեղակայված է հովտի արևմտյան մասում, հյուսիսից այն շրջապատված է Տերսկի լեռնաշղթայով, իսկ հարավից՝ Սեժենսկու լեռնաշղթայով (Արիկ-Պապսա լեռ, 510.9 մ), ձգվում է դեպի Նիժնի Կուրպ գյուղը ( Կաբարդինո-Բալկարիա), որտեղ այն սահմանափակվում է Կուրպ գետի հովտով, որը ձգվում է միջօրեագծի ուղղությամբ՝ հարավից հյուսիս։
Պատմություն
1934 թվականի Համառուսական կենտրոնական գործադիր կոմիտեի որոշմամբ, Չեչեն-Ինգուշական ինքնավար մարզի Սոժենսկու շրջանի Վոզնեսենսկի գյուղական խորհրդի ենթակայության տակ գտնվող բնակավայրը վերանվանվեց Մալգոբեկ գյուղ։ ՌՍՖՍՀ Գերագույն խորհրդի 1939 թվականի օգոստոսի 27-ի հրամանագրով գյուղը ստացավ քաղաքի կարգավիճակ։
Հայրենական մեծ Պատերազմ
Մալգոբեկի պատմության հերոսական էջերը կապված են Հայրենական մեծ պատերազմի ժամանակաշրջանի հետ։ 1942 թվականին Կովկասում գերմանական հարձակողական գործողությունների հիմնական նպատակներից մեկը ԽՍՀՄ-ում նավթի արդյունահանման հիմնական տարածքների գրավումն էր, հիմնականում Գրոզնին և Բաքուն։ Հետևաբար, այն բանից հետո, երբ գերմանացիները օգոստոսին լքեցին Թերեքի սահմանը Մոզդոկի և Պրոխլադնիի մերձակայքում, Մալգոբեկի ուղղությունը դարձավ հետագա հարձակողական գործողությունների գերակայություններից մեկը։
Հետպատեազմյան շրջան
Խորհրդային շրջանում Մալգոբեկի տնտեսության հիմքը մնաց նավթի արդյունահանումը։ Գործում էր աղյուսի գործարան, ինչպես նաև սննդի փոքր ձեռնարկություններ ։ Քաղաքի բնակչության մեծ աճ գրանցվեց մինչև 1970-ական թվականները, այնուհետև, մոտավորապես նույն մակարդակի վրա մնաց մինչև 1990-ական թվականների սկիզբը։ Միևնույն ժամանակ, աստիճանաբար փոխվում էր բնակչության էթնիկ կազմը։ Աստիճանաբար ռուսների թիվը նվազում էր, իսկ ինգուշների թիվը՝ աճում  ։ 2010 թվականի մայիսի 9 -ին քաղաքում հանդիսավոր կերպով բացվեց ռազմական փառքի կոթողը [18], որն անմիջապես դարձավ Մալգոբեկի խորհրդանիշներից մեկը Պաշտոնական բացումից առաջ, 2010 թվականի հունվարին, փոխվեց քաղաքի զինանշանը և Հուշակոթողը դարձավ նրա հիմնական տարրը ։ 2015 թվականի մայիսի 10-ին Ռազմական փառքի քաղաքը Մալգոբեկը և բելառուսական Բրեստ քաղաքը դարձան եղբայր քաղաքներ.
Բնակչություն
Ըստ Ռուսաստանի տնտեսական զարգացման նախարարություն կանխատեսման, բնակչությունը կլինի. Մալգոբեկը Ինգուշեթիայի չորրորդ խոշոր բնակավայրն է նարզանից, Սունժայից և Քարաբուլակից հետո։
2002 թվականի և 2010 թվականի համառուսական մարդահամարների համաձայն и 2010 года.
Տրանսպորտ
Երեք քաղաքային ավտոբուսների երթուղիներ, որոնք սպասարկվում են պետականոեն ​​արտոնագրված Ingushavtotrans- ի կողմից։ Բայց այս երթուղիներում գործող ավտոբուսները օրական ընդամենը մի քանի (1-8) չվերթ են կատարում։ Շարժակազմ՝ ПАЗ-3205.
Անհատականություններ
Մալգոբեկում ծնվածներ
Ծանոթագրություններ
Կատեգորիա:Զինվորական փառքի քաղաքներ Կատեգորիա:XX դարում հիմնադրված քաղաքներ Կատեգորիա:Ինգուշիայի շրջկենտրոններ Կատեգորիա:Մալգոբեկսկի շրջան
Վիլեր օ Էրաբլ
Վիլեր օ Էրաբլ (Villers-aux-Érables), համայնք Ֆրանսիայի Պիկարդիա մարզի Սոմ գավառում ։
Բնակչությունը 2006 թվականի դրությամբ կազմում է 125 մարդ, բնակչության խտությունը` 28.80 մարդ/կմ²։ Բնակավայրը զբաղեցնում է 4.34 կմ² տարածք։
Աշխարհագրություն
Գտնվում է Փարիզ քաղաքից 105 կմ հյուսիս, Ամյեն քաղաքից 22 կմ հարավ-արևելք։
Բնակչություն
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 89 աշխատունակ (15-64 տարեկան) բնակիչ, որոնցից ակտիվ էին 69-ը, իսկ ոչ ակտիվները` 20։ Ակտիվության ցուցանիշը կազմում է 77,5 %։ 69 աշխատունակ մարդկանցից աշխատել է 65 անձ (35 տղամարդ և 30 կին)։ Գործազուրկ են եղել 4 անձ (3 տղամարդ և 1 կին)։ 20 անաշխատունակներից 13-ը եղել են աշակերտներ կամ ուսանողներ, 4-ը` թոշակառուներ, իսկ 3-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր
Լեոնիդ Ենգիբարյանի անվան պուրակ
Լեոնիդ Ենգիբարյանի անվան պուրակ, գտնվում է Երևան քաղաքի Կենտրոն վարչական շրջանի Սուրբ Գրիգոր Լուսավորիչ և Ագաթանգեղոսի փողոցների խաչմերուկի անկյունային հատվածում։ Անվանվել է ի պատիվ ծաղրածու, մնջկատակ, կրկեսի հայ դերասան Լեոնիդ Ենգիբարյանի ։
Պատմություն
Լեոնիդ Ենգիբարյանի անվան պուրակը ձևավորվել է դեռևս 1950 թվականից Երևանի կրկեսի շենքի հարևանությամբ։ 1995 թվականին կրկեսի շենքի առջև կանգնեցվել է քանդակագործ Լևոն Թոքմաջյաննի հեղինակած ծաղրածու, կրկեսի հայ դերասան Լեոնիդ Ենգիբարյանի հուշարձանը, որը կրկեսի շինարարության ընթացքում ժամանակավոր հեռացվել է ։ 2011 թվականին սկսվել է Երևանի կրկեսի շենքի վերակառուցումը, որի ընթացքում հիմնովին վերականգնվել է պուրակը։ 2020 թվականի ապրիլի 28-ին Երևանի ավագանին՝ հերթական նիստի ժամանակ՝ ղեկավարվելով «Երևան քաղաքում տեղական ինքնակառավարման մասին» օրենքի 12-րդ հոդվածի 1-ին մասի 23-րդ կետի դրույթներով, որոշում է կայացրել՝ «Երևան քաղաքի Կենտրոն վարչական շրջանի Սուրբ Գրիգոր Լուսավորիչ և Ագաթանգեղոսի փողոցների խաչմերուկի անկյունային հատվածի՝ Երևանի կրկեսին հարակից պուրակն անվանակոչել ՀԽՍՀ ժողովրդական արտիստ, կրկեսի հայ դերասան, մնջկատակ, ծաղրածու, գրող և թատերական ռեժիսոր Լեոնիդ Ենգիբարյանի անվամբ» ։
Ապամոնտաժված հուշարձանը վերաբացվել է Լեոնիդ Ենգիբարյանի ծննդյան օրը` 2021 թվականի մարտի 15-ին ։
Պրիարգունսկի շրջան
Պրիարգունսկի շրջան (Приаргунский район), մունիցիպալ շրջան Ռուսաստանի Դաշնության Անդրբայկալյան երկրամասում։
Ստեղծվել է 1962 թվականին։ Վարչական կենտրոնը՝ Պրիարգունսկ ։
Աշխարհագրություն
Շրջանի տարածքի մակերեսը կազմում է 4740 կմ²։
Բնակչություն
2010 թվականի մարդահամարի արդյունքներով շրջանում բնակվում էր 25460 մարդ։ Բնակչության խտությունը կազմում էր 5,37 մարդ/կմ²։
Արտաքին հղումներ
Կատեգորիա:Անդրբայկալյան երկրամաս Կատեգորիա:Ռուսաստանի շրջաններ ըստ դաշնային սուբյեկտների
Էմմա Պետրոսյան (ազգագրագետ)
Էմմա Խաչատուրի Պետրոսյան, հայ ազգագրագետ, բանահավաք։ Պատմական գիտությունների դոկտոր (1989)։
Կենսագրություն
Էմմա Պետրոսյանը ծնվել է 1934 թվականի դեկտեմբերի 29-ին Բաքվում։ 1957 թվականին ավարտել է Երևանի պետական համալսարանը։ 1961 թվականից աշխատում է Հնագիտության և ազգագրության ինստիտուտում, 1972-1976 թվականներին դասավանդել է Հայաստանի պետական մանկավարժական համալսարանում ։
Ուսումնասիրությունները վերաբերում են միջնադարյան ժողովրդական թատրոններին, ծիսակատարություններին, ազգագրական, դասական պարերին և այլ խնդիրներին։ Կազմակերպել է ժողովրդական պարի անսամբլներ («Վասպուրական», 1969, 1981-1989 թվականներին «Հասկեր», «Տավրոս», «Մարաթուկ» և այլն) ։
Ծանոթագրություններ
Կատեգորիա:Հայ ազգագրագետներ Կատեգորիա:Հայ բանահավաքներ Կատեգորիա:Պատմական գիտությունների դոկտորներ
Պերևոզինկա
Պերևոզինկա (Перевозинка), գետ Ռուսաստանում, հոսում է Վոլգոգրադի մարզում։ Գետաբերանը տեղակայված է Մեդվեդիցա գետի ձախ ափին՝ 341 կմ հեռավորության վրա։ Գետի երկարությունը 28 կմ է։